# Balatonbereny_265

# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2020. augusztus 17.-ei nyilvános rendkívüli

# ülésére

# Tárgy:

# Döntés üdülőhelyi fórum megtartásáról

# Előadó:

# Horváth László

# polgármester

Tisztelt Képviselő-testület!

Balatonberény Község Önkormányzat Képviselő-testülete által elfogadott 2020. évi ülés- és munkaterve szerint 2020. június 6.-án 10 órakor került volna sor az üdülőhelyi fórum megtartására. A kormány által kihirdetett veszélyhelyzetre tekintettel az üdülőhelyi fórum elmaradt.

Balatonberény Község Önkormányzat Képviselő-testületének **13/2019. (X.28.) önkormányzati rendelete a képviselő-testület Szervezeti és Működési Szabályzatáról nem teszi kötelezővé az üdülőhelyi fórum megtartását, de az 58.** § (1) bekezdése értelmében a képviselő-testület a lakosság, a társadalmi szervezetek közvetlen tájékoztatása és a fontosabb döntések előkészítésébe való bevonása céljából eseti jelleggel fórumot tarthat. **A képviselő-testület határozatában a 2020. évi munkaterve elfogadásakor üdülőhelyi fórum megtartásáról is döntött.**

**Javaslom, hogy a T. Képviselő-testület a fenti célok megvalósulása érdekében döntsön a fórum megtartásáról az előzetesen egyeztetett időpontban.**

**Határozati javaslat:**

Balatonberény Község Önkormányzat Képviselő-testülete a 2020. évi ülés- és munkatervében elfogadott üdülőhelyi fórum megtartásának időpontját 2020. augusztus 29. napjának 10.00 órájára módosítja és felkéri a polgármestert, hogy ennek kihirdetéséről a helyben szokásos módon gondoskodjon.

Határidő: azonnal

Felelős: Horváth László polgármester

Balatonberény, 2020. augusztus 6.

Horváth László

polgármester