**Tisztelt Képviselő-testület!**

A Balatonberény, József Attila utca 23.-as számú (276 hrsz.) ingatlanra vonatkozó lakásbérleti szerződés pályázati kiíráshoz kapcsolódósan az ingatlan adatai és korábbi bérbeadási feltételek a következők.:

* Telek nagysága: 1635 m2
* Lakás adatai: komfort fokozatú
  + Nagysága: 28 m2
    - 1 lakószoba
    - 1 főzőfülke
    - 1 közlekedő
    - 1 fürdőszoba tusolóval, WC-vel
* Bogdán István határozott idejű bérleti szerződéssel bérelte a lakást, a közművek közül a víz-csatorna a bérlő nevén volt, a villamos energia a bérbeadó nevén maradt, melynek díját továbbszámlázta a Kft. a bérlőnek. A bérlő e mellett szerződést kötött a hulladékszállítással kapcsolatosan is.
* A bérleti díj nagysága 2020. január 01-től 20.000,-Ft/hó-ra emelkedett. Szintén 20.000,-Ft/hó bérleti díjat fizet Gáspár Imre is a Bartók Béla utca 6/B lakásra.

Az új bérleti feltételekkel kapcsolatosan az alábbi észrevételeim lennének.:

* Határozatlan idejű bérleti szerződés
* Minden közmű az új bérlő nevére legyen átírva
* Egy tisztasági festés mindenféleképpen szükséges a lakásban, melynek díja kb. 150-180.00 Ft- lenne, e mellett biztos kisebb-nagyobb javítások szükségesek a lakásban. Azt gondolom 200.000,-Ft-ot rá kellene költeni a lakásra, ami a jelenleg bérleti díj mellett 10 havi lakbért jelentene.
* Felülvizsgálni az önkormányzati tulajdonú lakások bérleti díját. Jelenleg közös megegyezés alapján részben igazodva a piachoz történik a díjak megállapítása. Van olyan lakás, ahol több éve nem történt emelés -a lakást nem használják lakhatási célra- , más esetben pedig lényegesen alacsonyabb a bérleti díj, mint amennyit a lakásért el lehetne kérni.

A József Attila utcai lakásbérleti szerződés 2020.09.16-án fog megszűnni, melyről a bérlőt írásban kiértesítettem, az ingatlant ezen a napon köteles átadni a Kft. részére. A pályázati kiírás és elbírálás feltételeinek meghatározása, valamint a bérlő kijelölése a képviselő-testület hatáskörébe tartozik.

Kérem, hogy a T. Képviselő-testület a lakás pályázat útján történő hasznosításáról, és annak feltételeiről határozattal szíveskedjen dönteni.

Balatonberény, 2020. augusztus 4.

Véghelyi Róbert

ügyvezető